### Cronfa Gofalwyr Cymunedol

### SIR GAERFYRDDIN

Ariennir **Cronfa Gofalwyr Cymunedol Sir Gaerfyrddin** gan Bartneriaeth Gofal Gorllewin Cymru (PGGC) ac fe’ii rheolir gan Gymdeithas Gwasanaethau Gwirfoddol Sir Gaerfyrddin (CAVS)

A oes angen cyllid arnoch ar gyfer eich Grŵp Cymunedol i helpu darparu cyfleoedd ar gyfer gofalwyr, a gofalwyr di-dâl yn enwedig, i gynnal eu llesiant a chael cyfle i gymryd seibiant o’u rôl ofalu yn Sir Gaerfyrddin?

Mae gan Gronfa Gofalwyr Cymunedol Sir Gaerfyrddin gyllid ar gael NAWR o hyd at **£2,000** i helpu mudiadau i ddarparu ystod o wasanaethau i gefnogi llesiant Gofalwyr, yn eu bywyd ochr yn ochr â gofalu.

Ymhlith yr enghreifftiau y gellid eu hystyried ar gyfer eu hariannu mae:

* annog pobl i gymryd rhan mewn digwyddiadau a/neu weithgareddau lleol, gan gynnwys cychwyn gweithgareddau cymunedol megis corau, clybiau cinio, boreau coffi, grwpiau celf
* darparu gweithgareddau seibiant i wella a diogelu iechyd meddwl gofalwyr di-dâl
* darparu ar gyfer pobl sydd wedi’u heithrio’n ddigidol e.e. cylchlythyron ar bapur neu daflenni i’w dosbarthu o ddrws i ddrws
* lleihau ynysigrwydd cymdeithasol megis galwadau ffôn, mentrau cynhwysiant
digidol, ffonau symudol ac atodion
* creu deunyddiau/gweithgareddau ar-lein newydd, marchnata a hyrwyddo

**Cymhwysedd**

Rhaid cwblhau prosiectau a gwario arian erbyn **31ain** **Mawrth 2023.**

Nid yw costau staff ar gyfer dyletswyddau craidd yn gymwys. Ni fydd y Gronfa yn talu am wariant ôl-weithredol, gwariant ymroddedig na chostau ar gyfer gweithgareddau a ddechreuwyd cyn i grant gael ei gymeradwyo.

**Y Broses Ymgeisio**

Llenwch y ffurflen gais sydd ar gael ar wefan CAVS a'i chyflwyno gyda'r dogfennau ategol perthnasol i admin@cavs.org.uk

**Y dyddiad cau ar gyfer cyflwyno yw 5.00yp dydd Gwener 27 Ionawr 2023**.